ΤΟ ΠΑΡΟΝ ΕΙΝΑΙ ΠΡΟΪΟΝ ΜΥΘΟΠΛΑΣΙΑΣ ΠΡΟΣΩΠΑ, ΜΕΡΗ, ΟΡΓΑΝΙΣΜΟΙ
ΚΑΘΩΣ ΚΑΙ ΟΝΟΜΑΤΑ ΚΑΙ ΓΕΓΟΝΟΤΑ ΤΗΣ ΣΕΙΡΑΣ
ΕΙΝΑΙ ΦΑΝΤΑΣΤΙΚΑ ΟΠΟΙΑ ΟΜΟΙΟΤΗΤΑ ΜΕ ΠΡΟΣΩΠΑ
ΜΕΡΗ ΚΑΙ ΓΕΓΟΝΟΤΑ ΕΙΝΑΙ ΣΥΜΠΤΩΜΑΤΙΚΗ
Τότε,
για να γιορτάσουμε τα εγκαίνια...
Rip: Korean Beauty's Victims (Κοινότητα Ελλήνων Υποτιτλιστών)
Τέλος τα στοιχήματα.
Θα σε ακολουθήσω.
Θα συνεχίσετε, κυρία;
Περίμενε.
Γιατί; Δεν θα συνεχίσεις;
-Παίξε μόνη σου. -Γιατί; Έχω καλό προαίσθημα.
Τότε παίξε μόνη σου.
-Θέλεις να παίξω μόνη μου; -Ναι.
Τέλος τα στοιχήματα.
Δεν καταλαβαίνει τη ροή του παιχνιδιού.
Θα δείξω τα φύλλα μου.
Ναι! Έχω "φυσικό"!
Κυρία Κο, έπρεπε να συνεχίσεις!
Σ' το είπα ότι είχα καλό προαίσθημα. Τι κρίμα.
-Κυρία Κο, τι κρίμα. -Κερδίζει η μπάνκα, νίκη με οκτώ.
Θεέ μου.
Θεούλη μου.
Ευχαριστώ.
Στον λογαριασμό μου, παρακαλώ.
Μάλιστα.
-Μπορείς να φύγεις. -Τι; Πού να πάω;
Στη Σεούλ. Δεν με πιάνεις;
Πού πας;
Εσύ.
Θέλω να σου μιλήσω.
Τι τρέχει;
Τι συμβαίνει;
Τι πάθατε εσείς; Θεέ μου.
Μήπως...
Μήπως με ζηλεύει; Τι έπαθαν;
ΤΟ ΜΕΓΑΛΟ ΣΤΟΙΧΗΜΑ
ΤΟ ΣΧΕΔΙΟ ΔΡΑΣΗΣ
ΕΓΚΑΙΝΙΑ
ΜΠΟΛΤΟΝ ΚΑΖΙΝΟ
Αυτός είναι ο Γαλάζιος Οίκος;
-Τεράστιος χώρος. -Γεια σας.
Γεια σας, κύριε Τζέον. Πάει καιρός.
Αυτό το μέρος θα φέρει πολλή δουλειά.
-Έτσι δεν είναι; -Δούλεψα πολύ γι' αυτό.
Τι σας φέρνει εδώ τόσο νωρίς;
Κύριε Τζέον.
Είμαι εδώ επειδή
θα κάνω προσφορά για το ξενοδοχείο. Να το ξέρετε.
Φοβάμαι ότι δεν θα πιάσει.
Κάποιοι επένδυσαν εδώ πάνω από έναν χρόνο πριν.
Κι εγώ περίμενα, ακριβώς πίσω από αυτούς.
Θα βάλω τα λεφτά μου.
Γι' αυτό κανόνισέ το.
Έπρεπε να μας το είχατε πει από πριν.
-Δεν έχετε πει λέξη ως τώρα και... -Μπορώ να κάνω ό,τι θέλω.
Χρειάζομαι την άδειά σου για κάτι;
Απλώς μας το λέτε τόσο ξαφνικά.
Θα το αναφέρω στους ανωτέρους μου.
-Αλλά δεν νομίζω ότι γίνεται. -Τίποτα δεν είναι αδύνατο. Στις μέρες μας.
Θες να πεθάνεις;
Κανόνισέ το όσο το παίζω ακόμα καλός.
Θα περιμένω, εντάξει;
Δεν μπορείτε να το κάνετε αυτό χωρίς να μας δώσετε τα λεφτά.
-Έχω τα λεφτά εδώ. -Μια στιγμή.
-Τα λεφτά είναι εδώ. -Ναι.
Παράδοση για σένα.
Τι κάνετε;
Προκαταβολή 100.000.000 πέσος.
-Ευχαριστημένος; -Καθόλου. Δεν μπορείς να το κάνεις αυτό!
Τι εννοείς; Δεν έφερα τα λεφτά;
Κάν' τα ό,τι θες. Πέτα τα, αν θες.
-Φεύγω. -Να ακολουθήσεις τη διαδικασία!
Διαδικασία και κουραφέξαλα.
Αλήθεια, δεν υπάρχουν κορεατικά εστιατόρια εδώ γύρω, έτσι;
-Όχι, δεν νομίζω. -Σωστά.
Να πάρει...
Γεια.
Τι κάνεις;
Πάω για πικνίκ, αφεντικό.
-Με εκείνη τη γυναίκα; -Μάλιστα.
Γιατί το φτιάχνεις εδώ; Πήγαινε να το φτιάξεις στο δικό σου σπίτι.
Έλα, φτιάχνω και για σένα.
Είναι καλό. Δοκίμασέ το.
Χριστέ μου, είσαι πολύ δύσκολος.
-Εμπρός. -Κύριε Τσα. Ρώτησα γι' αυτό.
Αλλά δεν νομίζω ότι είναι δυνατόν αυτήν τη φορά.
Αυτοί που προηγούνται θύμωσαν.
Λυπάμαι πολύ.
Κύριε Τζέον.
Άκουσέ με πολύ προσεκτικά.
Έχω βάλει κάτι στο μυαλό μου, έτσι;
Νομίζεις ότι θα μείνω άπραγος, αν μου χαλάς συνεχώς τα σχέδια;
Φυσικά και όχι. Σωστά;
Γιατί προσπαθείς να μετατρέψεις έναν άγγελο σαν εμένα σε διάβολο;
Σοβαρά, δεν μπορεί να συμβαίνει αυτό. Θα σου επιστρέψω τα λεφτά σου, εντάξει;
Περίμενε.
Αν δεν με πολεμήσει κανείς, θα είμαι ευγενικός.
Νομίζεις ότι θα επιβιώσεις, αν ανακατεύεσαι στη δουλειά μου;
-Σκέψου το και πάρε με. -Τι νομίζεις ότι...
Ο αλήτης με κάνει να επαναλαμβάνομαι.
Μου το έκλεισε; Ο τρελός.
Κάθαρμα! Να πάρει.
ΜΠΟΛΤΟΝ ΚΑΖΙΝΟ VIP
Φτάσαμε. Από δω.
Αυτό το μέρος δεν συγκρίνεται με το καταγώγι που επισκεπτόσουν.
Είναι πολύ ωραία εδώ.
Αυτό είναι το μπαρ.
-Στη διάθεσή σου. -Καλώς ήρθατε στο Καζίνο Μπόλτον.
-Από δω. -Καλώς ήρθατε στο Καζίνο Μπόλτον.
-Πάμε. -Φυσικά.
Καλησπέρα, κύριε.
Καλησπέρα.
Επιτέλους, κατάφερα να αποκτήσω το καλύτερο καζίνο στην Καλίζ.
Νίκησα τις άλλες τρεις εταιρείες που είχαν κλείσει συμφωνίες
και πήραμε όλο το καζίνο μόνοι μας.
Γεια σας, κύριε.
Γεια.
Κύριε Μιν. Νωρίς ήρθες.
Φυσικά. Έτσι πρέπει, μια τέτοια μέρα.
Ξέρεις πού είναι ο Τζούνγκπαλ;
Δεν έχω ιδέα. Πού πήγε μια τέτοια μέρα;
Είναι τέλεια.
Ναι, Σοτζούνγκ. Πού είσαι;
Στο ξενοδοχείο. Εσύ πού είσαι;
Περπατάω στη βροχή.
Γιατί είσαι στη βροχή;
Έτσι. Η βροχή θέλει να με δείρει.
Παρεμπιπτόντως, δεν έχω ιδέα πού βρίσκομαι.
Συμβαίνει κάτι;
Όχι, τίποτα.
Απλώς έχω κατάθλιψη.
Είμαι λίγο πεσμένος όταν βρέχει.
Μην κάνεις έτσι, Τζούνγκπαλ. Έλα εδώ.
Να φάμε κάτι όταν τελειώσω.
Αλήθεια;
Αν καθώς περπατάω,
τύχει να έρθω προς τα εκεί, θα περάσω.
Έλα, σε παρακαλώ.
ΚΑΣΑΜΠΙ ΔΙΕΘΝΗ ΞΕΝΟΔΟΧΕΙΑ
-Γεια, Σοτζούνγκ. -Θεέ μου. Ήρθες με τα πόδια;
Όχι. Είσαι μούσκεμα.
Γιατί ήσουν έξω στη βροχή;
Τζούνγκπαλ, θέλεις να πάμε στη σάουνα;
Όχι, είμαι αλλεργικός στις σάουνες.
-Θα σου φέρω λίγο ζεστό νερό, τότε. -Όχι, Σοτζούνγκ.
Νομίζω ότι θα νιώσω καλύτερα αν ξεκουραστώ.
Υπάρχει άδειο δωμάτιο;
Τι;
Τζούνγκπαλ, θέλεις κάποιο φάρμακο;
Όχι, δεν πειράζει.
Χρειάζομαι ξεκούραση. Θα νιώσω καλύτερα.
Χρειάζομαι ξεκούραση.
Μόλις καθάρισαν ένα δωμάτιο.
Θες να ξεκουραστείς εκεί;
Μπορώ;
Μια στιγμή.
Πάμε, Τζούνγκπαλ.
Στηρίξου εδώ.
Στηρίξου πάνω μου.
Είσαι πολύ βαρύς.
Δεν γίνεται, Τζούνγκπαλ.
Γιατί όχι;
Επειδή τώρα δουλεύω.
Γι' αυτό το θέλω ακόμα περισσότερο.
Περίμενε.
Τότε...
Θα το κάνω εγώ.
Εντάξει.
Τζούνγκπαλ!
-Τζούνγκπαλ, περίμενε! Περίμενε. -Να πάρει, το παπούτσι μου.
Κοιμόσουν κάπου;
Κοιμόμουν στο σπίτι.
Στο σπίτι;
Εννοώ στο σπίτι κάποιου άλλου.
Ας φάμε.
-Αφεντικό. -Έλα, μαγείρεψε κάτι.
Ξέρεις τη Σοτζούνγκ, έτσι;
Μπορείς να πεις μια καλή κουβέντα για να δουλέψει στο ξενοδοχείο μας;
Θέλει πολύ να έρθει.
Είναι ειλικρινές αίτημα.
Ήσουν μαζί της;
Πες κάτι. Δεν έκανες και καμιά αμαρτία.
Δεν θέλω να νιώθεις πιεσμένος.
Τι;
Μπορεί να νιώθεις πιεσμένος και άβολα επειδή είναι η κοπέλα μου.
Δεν καταλαβαίνω πώς σκέφτεσαι.
Πώς το συμπέρανες αυτό;
Νομίζεις ότι νιώθω πιεσμένος επειδή είναι κοπέλα σου;
Έχεις παραισθήσεις. Σκάσε και πήγαινε να μου μαγειρέψεις.
Έλα, αφεντικό.
-Αφεντικό. -Το έχεις χάσει.
-Χρειαζόμαστε κι άλλο προσωπικό! -Όχι! Δεν χρειάζομαι κι άλλο προσωπικό.
Δεν το κάνω.
-Έλα, κάν' το για μένα. -Όχι, δεν το κάνω.
-Έλα, αφεντικό. -Τζέσικα!
-Αγάπη, πού είναι η Τζέσικα; -Ναι;
Τζέσικα, έλα έξω. Ας φάμε. Άργησες. Έλα.
-Δεν της έδωσες πρωινό ακόμα; -Αργήσαμε λίγο σήμερα.
Τζέσικα, έλα εδώ, αργήσαμε.
-Κάθισε. -Η τσάντα της;
Στον καναπέ.
Ορίστε. Εντάξει.
-Να πάρει. -Μπορείς για μία φορά να το φας;
-Όχι. -Έλα.
-Είναι το τελευταίο. -Όχι!
-Μπορείς να φας κι εκεί. -Αγάπη μου, φάε πριν φύγεις.
Σου είπα ότι έχω συνάντηση σήμερα. Ξέρεις τι ώρα είναι;
-Τζέσικα. -Όχι.
-Άνοιξε το στόμα. -Μπορείς να φας εκεί, Τζέσικα.
Εδώ είναι.
-Καλημέρα, Τζέσικα. -Γεια.
Μπες μέσα.
-Γεια σας, κυρία. -Γεια.
-Έκανες τα μαθήματά σου, Τζέσικα; -Ναι.
-Εντάξει, μπες μέσα. -Γεια σου, Τζέσικα.
Με λένε Μπράιαν Χαντ.
Είμαι ο νέος καθηγητής Αγγλικών.
Χαίρω πολύ.
-Χαίρω πολύ. -Είμαι ο κύριος Τσο.
-Ο κύριος Τσο; -Ναι.
-Δουλεύετε στην πρεσβεία της Κορέας; -Ναι.
Ωραία. Έμενα στο Λος Άντζελες.
Όταν ζούσα εκεί, ήμουν αστυνομικός και έμενα στην κορεάτικη συνοικία.
-Αλήθεια; -Ναι!
Είναι ωραία.
Αλλά παραιτήθηκα. Μ' αρέσουν τα παιδιά, οπότε διδάσκω αγγλικά.
Δίδασκα στο Σίδνεϊ και στο Τόκιο. Ωραίες εποχές.
-Είναι ωραία. -Ναι.
Αν χρειαστείτε ιδιαίτερα μαθήματα αγγλικών, τηλεφωνήστε μου, εντάξει;
Εντάξει.
Πες αντίο. Να προσέχεις. Να προσέχεις.
Καλά να περάσεις, Τζέσικα.
-Καλή σας μέρα, παιδιά. -Γεια.
ΣΧΟΛΙΚΟ
Γιατί ντύθηκες έτσι; Πας κάπου;
Έχω μια συνάντηση.
Συνάντηση...
Ποιον...
Γιατί μου τηλεφωνεί;
Γεια σου, Τσίλγκου.
Γεια, Γιουνκί.
Είμαι στη Μανίλα. Είσαι ελεύθερος απόψε;
Είσαι στη Μανίλα;
Φυσικά μπορώ να βρεθούμε.
Εντάξει, λοιπόν. Θα σε πάρω αργότερα.
Φυσικά, Τσίλγκου. Ναι.
Τι γιορτάζουμε;
Γιουνκί.
Φαίνεσαι πολύ καλύτερα από τότε που έγινες πρόξενος.
Τι εννοείς "καλύτερα";
Περνάω μια δύσκολη περίοδο σε μια ξένη χώρα.
Εσύ πάντως φαίνεσαι σίγουρα καλύτερα.
-Αλήθεια; -Ναι.
Δεν μου είπες καν ότι θα ερχόσουν.
Ήρθα για δουλειά. Ήθελα να σε δω πριν πάω στην Καλίζ.
Γιατί πας στην Καλίζ;
Θα χτίσω ένα ξενοδοχείο εκεί.
-Αλήθεια; -Ναι.
Πρέπει να πάρω πολλές εγκρίσεις, όμως.
Και η κάθε έγκριση χρειάζεται χρόνο.
Φυσικά. Είσαι στις Φιλιππίνες.
Αν δεν είσαι κάτοικος εδώ, δύσκολα θα πάρεις έγκριση.
Δουλεύω με έναν Κορεάτη που είναι κάτοικος.
-Διευθύνει ένα καζίνο. -Καζίνο;
Οι άνθρωποι αυτού του χώρου είναι ύποπτοι.
Γιατί συνεργάζεσαι με κάποιον σαν αυτόν;
Είναι στη δουλειά πολύ καιρό. Δεν πειράζει.
Πόσο μεγάλο λες να είναι;
Ένα γήπεδο γκολφ με 18 τρύπες και 300 δωμάτια.
-Τριακόσια; -Ναι.
Θα είναι τεράστιο.
Μπορώ να συμμετάσχω κι εγώ; Μπορώ να κάνω κάτι;
Ζήτησε από τον πεθερό σου να επενδύσει.
Είναι ακόμα δήμαρχος;
Έλα τώρα, παραιτήθηκε εδώ και καιρό.
Τσίλγκου, σοβαρολογώ.
Χρειάζεσαι μια γνωριμία σαν εμένα, αν δεν θες να σε μαχαιρώσουν πισώπλατα.
Χρειάζονται μήνες για να πάρεις
-ρεύμα και νερό εδώ. -Φυσικά και το γνωρίζω αυτό.
Αλλά εσύ είσαι πολύ απασχολημένος. Μπορείς να κάνεις πράγματα για μένα;
Δεν είμαι απασχολημένος.
Και να ήμουν, θα το έκανα για σένα. Μην ανησυχείς.
Γεια σου, Μίτζα.
Είναι η διευθύντρια εδώ.
-Γεια. -Με ζητήσατε;
Από εδώ ένας πολύ σημαντικός επιχειρηματίας από την Κορέα.
Εντυπωσίασέ τον.
Εντάξει.
Τι θα θέλατε να πιείτε;
Τι λες για ένα Veltlin 21 ετών;
Πάρε ό,τι παίρνεις συνήθως. Ό,τι να 'ναι.
Κερνάω εγώ σήμερα.
Έτσι κι αλλιώς, εσύ πληρώνεις συνέχεια.
-Το Veltlin, παρακαλώ. -Θα το κανονίσω αμέσως.
-Τα κορίτσια θα έρθουν σε λίγο. -Εντάξει.
Πρέπει να πάω στην τουαλέτα.
Μίτσα. Άκου.
Πόσο θα κάνει η παραγγελία μου, μαζί με τον δεύτερο γύρο;
Περίπου 50.000 πέσος.
Πενήντα χιλιάδες...
Τότε, χρέωσέ του 100.000 πέσος σήμερα
και βάλε τα 50.000 σε μένα στο τέλος του μήνα.
Πολλά δεν είναι, Γιουνκί;
Δεν πειράζει. Είναι ματσωμένος. Βρες τα σωστά κορίτσια.
Γιουνκί.
Μπορώ να πληρώσω τον λογαριασμό αυτού του μήνα την επόμενη φορά;
Ένα από τα κορίτσια μου τα σκάτωσε και δυσκολεύομαι.
Γιατί μου λες τα προβλήματά σου;
Είσαι πολύ παράξενη.
Άσ' τα αυτά. Τα θέλω αυτόν τον μήνα.
Αλλιώς θα το κλείσω το μαγαζί.
ΜΠΟΛΤΟΝ
Πώς είμαι;
Μάλλον ήσουν αεροσυνοδός τελικά.
Γεια σας, κύριε Τσα.
Ευχαριστώ.
-Θα βάλω τα δυνατά μου. -Φυσικά.
Ανυπομονώ να συνεργαστούμε. Σου πάει η στολή.
Γεια. Είμαι ο Φίλιπ.
Πράκτορας κι αυτός.
Γεια. Χαίρω πολύ.
Κι εγώ.
Ευχαριστώ πολύ. Σ' αγαπώ.
Κάνε τη δουλειά σου.
Φυσικά.
Μια "μέλισσα" έφερε νέο πελάτη. Θέλει να σου τον συστήσει.
-Ποιος είναι; -Ο καθηγητής Να.
Είπε ότι αυτό αρκεί για να ξεπληρώσει όλα του τα χρέη.
Υπάρχουν κάποιοι εδώ που τους λέμε "μέλισσες".
Είναι αυτοί που δεν φεύγουν από το καζίνο, ακόμα κι αν έχουν χάσει όλα τους τα λεφτά.
Ο ρόλος τους είναι να φέρνουν περισσότερους πελάτες στο καζίνο.
Γεια σου, Σουκγού!
Γεια σου, καθηγητή Να. Καλώς ήρθες.
-Πάει καιρός. -Πόσα χρόνια πέρασαν;
Χαίρομαι πολύ που σε βλέπω εδώ.
Η γυναίκα και η κόρη μου.
-Γεια σας, κυρία. -Γεια σας.
-Αυτή είναι η Σεογιούνγκ; -Ναι.
-Είσαι σε ηλικία γάμου! -Έλα τώρα.
Κι ο γιος σου;
Έχει βουλκανιζατέρ. Έχει πολλή δουλειά και δεν μπορούσε να έρθει.
Γιατί δουλεύει τόσο σκληρά; Θα μπορούσε να κληρονομήσει τη δική σου δουλειά.
Είναι περήφανος γι' αυτό που κάνει. Έλα, κάθισε.
Εντάξει, λοιπόν.
Φαίνεσαι πολύ καλά.
-Πώς σου φαίνονται οι Φιλιππίνες; -Καλές είναι.
Πάει καλά η δουλειά;
Δεν κάνω πολλά. Δουλεύει μόνο του.
Και θα ανοίξω επιχείρηση στην Κίνα.
Αλήθεια;
Αυτό είναι υπέροχο.
Δεν θα κινηθείς στις Φιλιππίνες;
Βασικά, έψαχνα χώρο για εργοστάσιο,
αλλά δεν ξέρω αν θα πάει καλά.
Η κυβέρνηση ασχολείται με τα πάντα εδώ.
Πολλά κινέζικα εργοστάσια έρχονται εδώ.
Στην Κορέα, τα σωματεία είναι μεγάλο πρόβλημα. Εδώ δεν υπάρχουν.
Όντως.
Θα είναι πολύ ωραία στις Φιλιππίνες.
Σουκγού, θα σου γνωρίσω μερικούς καλούς ανθρώπους.
Αλήθεια;
Ναι, φυσικά. Θα το ήθελα πολύ.
ΣΑΜΓΚΕΟΠΣΑΛ
Σουκγού, ο κύριος Τσα
είναι ο πιο επιτυχημένος Κορεάτης μετανάστης.
Έχει φίλους πολλούς Φιλιππινέζους πολιτικούς
και είναι ο καλύτερος φίλος του δημάρχου.
Μην το λες αυτό.
Δεν είμαι τόσο εντυπωσιακός.
Βγάζω τα προς το ζην κάνοντας διάφορα πράγματα εδώ κι εκεί.
Πώς απέκτησες τέτοιες διασυνδέσεις;
Στους Φιλιππινέζους δεν αρέσουν όσοι μπλέκονται στις δουλειές σου.
Τους αρέσω επειδή μένω στο παρασκήνιο και τους δίνω τα λεφτά τους.
Μένεις καιρό εδώ;
Για να δούμε, πάνε 14 ή 15 χρόνια;
Είμαι εδώ περίπου 14 χρόνια.
Τέλος πάντων, αν χρειαστείς οτιδήποτε, μη διστάσεις να με βρεις.
Θα κάνω ό,τι μπορώ για να σε βοηθήσω.
Φυσικά.
Για δες ποιος είναι! Καιρό έχω να σε δω, κύριε Τσα.
Πού ήσουν; Παραμελείς το μαγαζί σου τώρα;
-Είχα πάει για γκολφ. -Είναι η ιδιοκτήτρια.
Ο κύριος Τζουνγκ από τη Σεούλ.
-Γεια σας. -Γεια σας.
-Ξέρεις τον καθηγητή Να, έτσι; -Ναι.
-Γεια σας. -Πάει καιρός.
-Σωστά. Κύριε Τσα. -Ναι;
Θα έρθουν κάποιοι φίλοι απ' την Κορέα και θα μείνουν στο ξενοδοχείο σας.
Μπορεί να αναβαθμιστεί η κράτησή τους;
Πόσα άτομα;
Τέσσερα. Έκλεισαν δύο δωμάτια.
-Αλήθεια; -Ναι.
Λοιπόν, τότε...
Στείλε μου την κράτησή τους.
Ευχαριστώ πολύ.
Θα φροντίσω να φάτε πολύ δωρεάν φαγητό σήμερα.
Ελπίζω να σας αρέσει.
-Ευχαριστώ πολύ, κύριε Τσα. -Παρακαλώ.
Έχεις ξενοδοχείο;
Όχι, έχω το καζίνο στο ξενοδοχείο.
Ποιο ξενοδοχείο;
Το Μπόλτον.
Αυτό δεν είναι το καλύτερο ξενοδοχείο στην πόλη;
Φυσικά. Μόλις άνοιξε και είναι το καλύτερο.
Πού μένετε, κύριε;
Σωστά. Μένουμε στο ξενοδοχείο Τζενόμα.
-Στο Τζενόμα; -Ναι.
Μάλιστα.
Είναι καθαρό και καινούργιο μέρος. Μόλις ανακαίνισαν τις σουίτες.
Τι δωμάτιο πήρατε;
Αφού έχουμε παιδί, πήραμε δωμάτιο με δύο κρεβάτια.
Θεέ μου. Θα σε πάω σε καλύτερο δωμάτιο.
Είμαι φίλος του ιδιοκτήτη του ξενοδοχείου.
-Δεν πειράζει. -Όχι.
-Δεν πειράζει. -Όχι, περίμενε.
Γεια σου, αδερφέ.
Ένας φίλος μένει στο ξενοδοχείο σου. Θα τον πας σε καλύτερο δωμάτιο;
Ευχαριστώ.
Μια στιγμή.
-Μου δίνεις το διαβατήριό σου; -Φυσικά.
Μια στιγμή.
Θέλω να πω, δεν πειράζει.
Τον λένε Σουκγού Τζουνγκ.
Σ, Ε, Ο, Κ.
Μ7397137.
-Είναι εκπληκτικό. -Αλήθεια;
-Είναι πολύ ωραία. -Τι είναι αυτό το μέρος;
Συνέχεια τεμπελιάζει.
Τι κάνουμε, λοιπόν;
Πρώτα, τους εξετάζουμε σε επαγγελματικό επίπεδο.
Εντάξει, ευχαριστώ.
Μετράμε πόσο πλούσιος είναι κάποιος.
Είναι ο διευθύνων σύμβουλος της Wham με πωλήσεις 81 δις γουόν. Δεν χρωστάει.
Έχει επίσης ένα ιδιωτικό
κτίριο και μια έκταση στο Τζόνγκνο αξίας 20 δις γουόν.
Πρέπει να αξίζει
-περίπου 30 με 40 δις γουόν, σωστά; -Ναι.
Κόλλα το.
Μόλις αναγνωριστεί ο στόχος, το δεύτερο βήμα είναι
να καταλάβουμε τι άνθρωπος είναι.
Ωραία!
Αστόχησες!
Αστόχησες.
Δεν περνάω καλά σήμερα.
-Εντάξει... -Θεέ μου.
Αστόχησες.
Ωραία!
-Εντάξει! -Μπέρντι!
Είσαι μηχανή που βάζει μπαλάκια στις τρύπες;
Πώς κάνεις συνέχεια μπέρντι;
Θεέ μου, ο κος Τζουνγκ δεν έχει τρόπους.
Ας ανεβάσουμε λίγο το ποσό. Δεν είναι αρκετά συναρπαστικό.
Φυσικά.
Ανεβάζει το ανταγωνιστικό μου πνεύμα.
Να πούμε δέκα εκατομμύρια γουόν ανά βολή;
Σύμφωνοι.
Τα πας πολύ καλά και μόνος σου.
-Κύριε Τσα. -Ναι;
Θέλεις να παίξουμε στο καζίνο σου μετά;
Τι;
Κύριε Τζουνγκ, μην το κάνεις.
Αλήθεια θέλεις να τζογάρεις ενώ είναι η οικογένειά σου εδώ;
Έλα τώρα. Για πλάκα το κάνουμε, έτσι;
Θέλω να δω και πού δουλεύεις.
Ναι, πάμε. Για πλάκα.
Κύριε Τζουνγκ, μην το κάνεις.
Ήρθες ως εδώ με την οικογένειά σου. Μείνε μαζί τους.
Θα είναι μια χαρά μόνοι τους.
Θα τους πω να πάνε για ψώνια.
Δεν ποντάρω πολλά. Βάζω ένα όριο και το τηρώ, εντάξει;
Εντάξει, λοιπόν. Μπορείς να παίξεις λίγο.
-Μη στοιχηματίσεις πολύ. -Εντάξει.
Εντάξει, πάμε για ένα ιγκλ!
-Αφού παρατηρήσω λίγο κάποιον, -Από εδώ, παρακαλώ.
μπορώ να καταλάβω ως έναν βαθμό τι τον εξοργίζει
ή πότε έχει προβλήματα.
Αυτός ο άντρας είναι προφανώς κάποιος που θα καταστρέψει την περιουσία του.
ΜΠΟΛΤΟΝ ΚΑΖΙΝΟ
Δεν είναι τίποτα σπουδαίο.
Σαν ένα συνοικιακό φαρμακείο αν το συγκρίνεις με άλλα μέρη.
Το βρίσκω υπέροχο.
-Εντάξει, κύριε Τζουνγκ. Από δω, παρακαλώ. -Φυσικά.
-Γεια σας, κύριε. -Ποιο παιχνίδι είναι με χαμηλό ποσό;
-Υπάρχει ένα με 3.000 πέσος το λιγότερο. -Εντάξει.
-Ορίστε. Μην αγχώνεσαι. -Εντάξει.
Σουκγού.
Θα φύγω τώρα.
Γιατί; Έλα να παίξουμε.
Δεν είμαι καλός σ' αυτά. Καλά να περάσεις. Θα σε πάρω αύριο.
Εντάξει. Γεια.
-Καλά να περάσεις. -Εντάξει.
-Συνόδευσέ τον. -Μάλιστα.
Μετά από σένα.
-Μπορείς να καθίσεις εδώ. -Φυσικά.
Εντάξει.
Χρόνια και ζαμάνια.
Ευχαριστώ.
Μην τα παίξεις όλα για όλα, εντάξει;
Φυσικά και όχι.
Ευχαρίστησε τον κύριο Τσα.
Φυσικά. Αντίο.
Εντάξει. Γεια.
Γεια.
-Γεια. -Να πάρει.
-Γεια. -Φαίνεται ότι δουλεύεις σήμερα.
Ναι. Έκανα κάτι...
-Ήρθες από την Κορέα; -Ναι.
Μετακόμισα εδώ με τους γονείς μου όταν ήμουν μικρός
κι από τότε είμαι εδώ.
Είπες ότι ήσουν αεροσυνοδός, σωστά;
Ναι.
Κατάλαβα, γι' αυτό.
Η στολή σου...
Σου πάει πάρα πολύ.
Δεν φαίνεται λίγο παράξενη, όμως;
Όχι, καθόλου. Επειδή έχεις πολύ ωραίο σώμα,
σου πάει εξαιρετικά.
Αλήθεια, τι τατουάζ είναι αυτό;
Αυτό; Τίποτα ιδιαίτερο. Το έκανα όταν ήμουν μικρότερος.
-Θεέ μου. -Τι;
Είναι πραγματικά μοναδικό.
Δεν έχω ξαναδεί κάτι τέτοιο.
Αλήθεια;
Παρεμπιπτόντως, ο Τζούνγκπαλ σε συμπαθεί πολύ, Σοτζούνγκ.
Δεν τρέχει τίποτα μεταξύ μας.
Αλήθεια;
Τότε, θέλεις να βγούμε για φαγητό κάποια στιγμή;
-Φυσικά. -Εντάξει.
Εντάξει, λοιπόν.
Να πάρει, μάλλον διάλεξα λάθος θέση.
Ποιο είναι το μεγαλύτερο ποσό που έχεις κερδίσει σε παιχνίδι;
Έχω κερδίσει δέκα εκατομμύρια γουόν
και 20 εκατομμύρια σε ένα μηχάνημα, αλλά τα έχασα όλα στο μπακαρά.
Μια φορά κέρδισα 300 εκατομμύρια μόνο με 50 χιλιάδες.
Στη Μανίλα.
-Αλήθεια; -Ναι.
Αλλά τα έδωσα όλα σ' έναν φίλο.
Είσαι γενναιόδωρος.
Θα έπαιζε με δέκα εκατομμύρια γουόν για μια βδομάδα.
Εγώ δεν θ' άντεχα ούτε πέντε δευτερόλεπτα.
Κύριε Τζουνγκ. Πρέπει να φύγω.
-Δεν θα παίξεις μαζί μου; -Έχω μια δουλειά.
Φρόντισε ο κύριος Τζουνγκ να είναι άνετα όσο είναι εδώ
και γύρνα τον στο ξενοδοχείο μετά το παιχνίδι.
Μάλιστα, κύριε.
Όχι. Μπορώ να πάρω ταξί.
-Μην ανησυχείς για μένα. Όχι. -Μην ανησυχείς, κύριε Τζουνγκ.
Δες το σαν χάρη από έναν φίλο.
Μην ανησυχείς, απόλαυσέ το.
Ευχαριστώ, λοιπόν.
Ελπίζω να κερδίσεις πολλά. Καλή τύχη.
Ευχαριστώ. Ωραία περάσαμε.
Εντάξει.
Γεια.
Τι τύπος.
Ναι, τι είναι;
Κύριε Τσα.
Έχει ξεμείνει από λεφτά. Θέλει να δανειστεί μερικά.
Πόσα;
-Μόνο 500.000 πέσος. -Πεντακόσιες χιλιάδες πέσος;
Μάλιστα, κύριε.
-Δάνεισέ του τα. -Μάλιστα, κύριε.
Εντάξει.
Δεν έχει σημασία αν θα ξεκινήσει με ένα ή δέκα εκατομμύρια γουόν.
Στο τέλος, θα τον κάνω να δανειστεί δέκα εκατομμύρια γουόν.
Κύριε Τζουνγκ.
Έχασες ήδη όλα σου τα λεφτά;
Όχι, έχω ακόμα μερικά.
Εντάξει. Γιατί δεν σταματάς και πάμε για καμιά κατάδυση αύριο;
Σκέψου την οικογένειά σου.
Άσε με να τελειώσω τον γύρο.
Γιατί τα πάω τόσο χάλια στο μπακαρά;
Όταν δεν πάει καλά, πρέπει να σταματάς.
Θα σταματήσω μετά απ' αυτόν τον γύρο. Τ' ορκίζομαι.
Δεν αντέχεις ούτε δέκα λεπτά στο μπακαρά μ' αυτά.
Ναι; Τότε, να δανειστώ 500.000 πέσος;
Θα σ' τα δώσω όταν πάω στην Κορέα.
Εντάξει, λοιπόν.
Αλλά μην τα ξοδέψεις όλα. Προσπάθησε να παίξεις μ' αυτά για λίγο.
Εντάξει.
-Δώσε στον κύριο Τζουνγκ 500.000 πέσος. -Μάλιστα.
Εσένα δεν σου αρέσει να παίζεις, Μουσίκ;
Έπαιζα αρκετά όταν ήμουν νεότερος.
Αλλά δεν έχω χρόνο πια.
Μην κάνεις έτσι. Ας παίξουμε μαζί. Εντάξει;
Εντάξει, λοιπόν.
Τότε, θα παίξω έναν γύρο, αφού είσαι εδώ.
-Ναι, ας παίξουμε. -Κάθισε.
Για πλάκα το κάνουμε, έτσι;
Ναι.
-Ορίστε 500.000 πέσος. -Εντάξει.
Φέρε δέκα εκατομμύρια πέσος από τα δικά μου.
-Εντάξει; -Αμέσως, κύριε.
-Δεν θα παίξεις; -Βασικά...
Θα διαλέξεις εσύ για μένα;
Είναι δύσκολο. Έχω άγχος επειδή είσαι δίπλα μου.
Καμία πίεση. Δεν με πειράζει αν χάσω.
Εσύ πρέπει να διαλέξεις παίκτη αυτήν τη φορά.
Παίκτη; Εντάξει.
Ένα εκατομμύριο.
-Τέλος τα στοιχήματα. -Ναι.
Κύριε, θα ρίξεις μια ματιά για μένα;
Φοβάμαι πολύ, γιατί έχω καιρό να το κάνω.
Θέλω να ρίξεις μια ματιά.
-Εγώ; -Ναι.
Κύριε Τσα, νομίζω ότι κερδίσαμε!
-Έχεις κάτι καλό; -Θεέ μου!
Η τύχη είναι με το μέρος σου, κύριε Τζουνγκ.
Ποιο διαλέγεις τώρα;
Εσύ ποιο θα διάλεγες στη θέση μου;
Τον παίκτη, φυσικά.
Πάλι τον παίκτη;
Εντάξει, τον παίκτη.
-Δύο εκατομμύρια. -Τέλος τα στοιχήματα.
Κύριε Τζουνγκ.
Θα το κάνετε άλλη μια φορά;
-Κι άλλη νίκη! -Πάλι; Κέρδισες πάλι!
Συγχαρητήρια, κύριε Τζουνγκ.
Ποιο θέλεις τώρα;
Κύριε Τζουνγκ, ποιο να διαλέξω;
Τον παίκτη, φυσικά.
-Τον παίκτη; -Ναι.
Τότε, κύριε Τζουνγκ, αυτήν τη φορά,
εσύ 20.000 πέσος κι εγώ τρία εκατομμύρια.
Αν χάσεις λεφτά, θα επανορθώσω.
Όχι, δεν πειράζει.
Δες το σαν ασφάλεια. Φρόντισε να διαλέξεις ένα καλό.
Αλήθεια; Μπορώ να το κάνω;
Εντάξει.
Εντάξει, κύριε Τζουνγκ.
Σε παρακαλώ, φρόντισε να πάνε όλα καλά και πάλι.
Αυτό είναι. Εντάξει.
Κέρδισα! Πάλι κέρδισα!
Πάλι κέρδισες;
Αυτό είναι δικό σας.
Για δες.
Δηλαδή, έξι εκατομμύρια πέσος, εξαιρώντας το αρχικό ποσό.
-Βάλε πίσω τα δέκα εκατομμύρια πέσος. -Μάλιστα.
Κύριε Τζουνγκ.
Πρέπει να φύγω. Πρέπει να συναντήσω κάποιον.
-Δεν θα γυρίσεις; -Θα γυρίσω.
Θα γυρίσω, αλλά θ' αφήσω τις μάρκες εδώ.
Παίξε πρώτα με τις δικές σου μάρκες.
Αν τις χάσεις, πάρε τις δικές μου.
Αν κερδίσεις λεφτά μ' αυτές, τότε είναι δικές σου.
Αλλά αν χάσεις λεφτά, δεν θα σε θεωρήσω υπεύθυνο.
Μπορώ να το κάνω αυτό;
Φυσικά. Τις κέρδισα χάρη στην τυχερή σου ματιά.
Αλλά...
Σε παρακαλώ, κέρδισε. Σε παρακαλώ.
Εντάξει.
Ό,τι κερδίσεις μ' αυτές τις μάρκες, είναι όλο δικό σου.
Εντάξει;
Εντάξει. Ευχαριστώ.
-Καλή τύχη. -Καλή τύχη.
Φεύγω.
-Τα λέμε. -Γεια.
Μόλις "μετρήσω" κάποιον, θα επενδύσω δισεκατομμύρια σ' αυτόν.
Μπορώ να το κάνω, γιατί ξέρω ότι θα τα πάρω πίσω.
Ναι, αφεντικό.
Παίζει με ένα εκατομμύριο πέσος τώρα.
Πόσο είναι το σκορ;
Κέρδισε περίπου δέκα εκατομμύρια πέσος.
Σταμάτησέ τον. Μπες μέσα και σταμάτησέ τον.
Μάλιστα, κύριε.
Κύριε.
Πρέπει να μετρήσω τις μάρκες.
Ναι, φυσικά.
Κύριε. Ξέρω ότι ο κύριος Τσα είπε
να κρατήσετε ό,τι κερδίσετε
και δεν σας θεωρήσει υπεύθυνο για ό,τι χάσετε.
Αλλά πρέπει να του επιστρέψετε έξι εκατομμύρια πέσος, αφού κερδίσατε.
Φυσικά. Αυτό είναι δεδομένο.
-Ορίστε τα αρχικά έξι εκατομμύρια πέσος. -Μάλιστα, κύριε.
Και το ένα εκατομμύριο πέσος που δανείστηκα.
Ευχαριστώ, κύριε.
Πώς πήγε;
-Τι έγινε; -Κέρδισε δέκα εκατομμύρια,
εξαιρώντας το αρχικό ποσό.
Αλήθεια;
Συγχαρητήρια, κύριε Τζουνγκ.
Ας σταματήσουμε να πιούμε λίγο σότζου.
-Σότζου; -Αν παίξεις κι άλλο, θα χάσεις λεφτά.
Ας το λήξουμε εδώ. Στείλ' του τα κέρδη του.
Μάλιστα.
Πώς θα στείλεις αυτά τα λεφτά στην Κορέα;
Θα τα ξεπλύνουμε
και θα τα στείλουμε στον λογαριασμό σου.
-Αλήθεια; -Φυσικά.
Αν συμβεί κάτι, κάλεσέ με. Θα το φροντίσω.
Φοβάται ότι θα χάσει τα λεφτά που κέρδισε.
Μάλλον θεωρεί ότι αυτοί που δουλεύουν σε καζίνο είναι σκληροί και τρομακτικοί.
Συγγνώμη, κύριε.
Κράτησέ τον.
Ευχαριστώ.
Πάμε, κύριε Τζουνγκ.
Θα σε κεράσω σότζου, εντάξει;
Όχι, αφού κέρδισα τα λεφτά.
Μ' αυτά τα λεφτά θα πάρεις στη γυναίκα σου ένα ωραίο αμάξι όταν γυρίσεις στη Σεούλ.
Πάμε. Κερνάω εγώ σήμερα. Ξέρω ένα μέρος με τέλειο πικάντικο βραστό.
-Εντάξει. -Πάμε.
-Βάλ' τα στον λογαριασμό του. -Μάλιστα.
Μην ανησυχείτε.
-Φρόντισε να... -Εντάξει.
Καληνύχτα.
Θεέ μου.
Συγχαρητήρια, κύριε Τζουνγκ.
Την επόμενη φορά που θα έρθεις, μην παίξεις τόσα παιχνίδια.
Πήγαινε να δεις τα αξιοθέατα με τη γυναίκα σου, εντάξει;
Ναι, φυσικά.
-Ναι. -Φυσικά και θα πάω.
Πότε φεύγεις;
Μεθαύριο.
Μεθαύριο; Μπορώ να δω το εισιτήριό σου;
Κύριε Τζουνγκ.
Δεν θα πετάς στην οικονομική θέση. Έχεις εμένα τώρα.
Θα σου το αλλάξω.
Εμπρός;
Μπορείς να μου βγάλεις εισιτήρια Α' θέσης;
Ναι, δύο ενήλικες κι ένα παιδί.
Θα το πληρώσω εγώ.
Ημερομηνία;
Στις 8 Φεβρουαρίου.
Πάω στο κέντρο. Κάνε αυτό που πρέπει.
Μάλιστα, κυρία.
Θα επικοινωνήσω μόλις κατατεθούν τα λεφτά. Βάλ' τα στον λογαριασμό μου.
Μάλιστα, κυρία.
Κυρία Κο!
Θεέ μου.
Κυρία Κο!
Κυρία Κο, συγγνώμη!
Κυρία Κο, ήμουν αγενής μαζί σας. Δεν θα το ξανακάνω.
Σας παρακαλώ, συγχωρέστε με!
Τι κάνεις;
Σας παρακαλώ, κυρία Κο. Χωρίς εσάς, δεν έχω πού να πάω.
-Δεν θα το ξανακάνω. -Πάρ' την από δω.
-Συγχωρέστε με, κυρία Κο. -Μια στιγμή. Μια στιγμή, παρακαλώ.
-Μη! -Κυρία Κο!
-Μπορείτε να μου μιλήσετε; Κυρία Κο! -Συγγνώμη.
Αφήστε με! Τι κάνετε;
Αφήστε με!
Να πάρει, σαν να σηκώνει βάρη.
Γι' αυτό γυμνάζεται;
Ποια είναι αυτή;
Μια πελάτισσά μας.
Αξίζει τρισεκατομμύρια.
Ποια είναι;
Μη χώνεις τη μύτη σου παντού.
Τι;
Γιατί το λες αυτό;
Δεν το εννοώ έτσι.
Τέλος πάντων. Μη μου μιλάς άλλο.
Μη θυμώνεις. Έλα τώρα.
Είναι η πρόεδρος του Παστέλα.
Του Παστέλα; Αλήθεια;
Έρχεται μερικές φορές να παίξει.
Δύο Κορεάτες φοιτητές που επισκέπτονταν τουριστικά αξιοθέατα
στις Φιλιππίνες δολοφονήθηκαν από μέλη συμμορίας.
Διεξάγεται έρευνα...
Τουρίστες δολοφονούνται μέρα μεσημέρι;
Ποιος θα έρθει στις Φιλιππίνες τώρα;
Ήδη λένε ότι η πρεσβεία δεν μπορεί να προστατέψει ούτε τους πολίτες της.
Χρειαζόμαστε μια λύση.
Κύριε.
Όπως και να 'χει, χρειαζόμαστε τη βοήθεια της αστυνομίας των Φιλιππίνων,
αλλά είναι δύσκολη η επικοινωνία μαζί τους.
Και δεν είναι εντελώς αφοσιωμένοι, γιατί τα εγκλήματα αφορούν ξένους πολίτες.
Αν στέλναμε Κορεάτες αστυνομικούς;
Οι Φιλιππινέζοι μάλλον δεν θα το δεχτούν.
Θα το θεωρήσουν παραβίαση της κυριαρχίας τους.
Έχει κάνει ποτέ κάτι παρόμοιο κάποια άλλη χώρα;
Δεν είμαι σίγουρος.
Δεν έτυχε ποτέ.
Θα ήταν ωραία να είχαμε αστυνομικούς σε περιοχές υψηλής εγκληματικότητας.
Αν είναι εφικτό, θα ήταν υπέροχο, κύριε.
Θα ήταν πιο εύκολο αν βάζαμε κάποιον υπεύθυνο.
Θα ανταποκρινόμασταν πιο γρήγορα.
Κύριε, αν μπορείτε
να επικοινωνήσετε σε κυβερνητικό επίπεδο,
θα ζητήσουμε τη συνεργασία τους.
Φυσικά. Εντάξει.
Θεέ μου, φαίνεται ότι η ζωή εδώ είναι εξαντλητική.
Τι θα θέλατε να φάτε, κύριε;
Έχω κάνει κράτηση σε κορεάτικο εστιατόριο.
Και στις Φιλιππίνες κορεάτικο φαγητό; Τι άλλο νόστιμο υπάρχει;
Γεια σας, κύριε.
Γεια σας, κύριε Τσα. Πώς είστε;
ΑΝΣΑΝ, ΚΟΡΕΑ
Δεν έπρεπε να περιμένεις έναν μήνα πριν πάρεις για να πεις ένα γεια;
Σκεφτόμουν να έρθω.
Λόγω της επετείου ίδρυσης της εταιρείας, έχω λίγες μέρες για χάσιμο.
Τα μπαστούνια του γκολφ;
-Να τα φέρω; -Όχι.
Θα σου πάρω ένα εγώ. Έλα με άδεια χέρια.
Φωτογράφισε αυτό που χρησιμοποιείς και στείλ' το μου.
-Ευχαριστώ, Μουσίκ. Τα λέμε σύντομα. -Εντάξει.
Εντάξει. Έλα πίσω.
Μπράβο, κύριε Τζουνγκ.
-Θέλεις τσιγάρο; -Ναι.
-Ορίστε. -Ευχαριστώ.
Κύριε Τζουνγκ.
Αν συνεχίσετε έτσι, η γυναίκα σας δεν θα θέλει να πάρει διαζύγιο;
Η γυναίκα μου με εμπιστεύεται απόλυτα.
Ωστόσο, δεν ξέρεις αν η δουλειά θα πηγαίνει πάντα καλά.
Δεν θα έπρεπε να έχεις ένα-δύο διαμερίσματα στην άκρη, για ασφάλεια;
Έχω ήδη δώσει πολλά στη γυναίκα μου.
Έχω φυλάξει μερικά για τα παιδιά μου.
Και η εταιρεία σου;
Η εταιρεία μου μπορεί να λειτουργήσει μόνη της. Είναι πάνω από 20 ετών.
Αλήθεια, κύριε Τζουνγκ.
Τι ακριβώς κάνεις;
Φτιάχνω κεραίες που μπαίνουν σε κινητά.
Αυτή είναι η τεχνολογία μας.
-Κεραίες για κινητά τηλέφωνα; -Ναι.
Δεν ήξερα ότι φτιάχνουν τέτοια πράγματα.
Άκου, τέλος πάντων,
σκοπεύω να παίξω μερικούς γύρους στο καζίνο σου.
Θα μου δανείσεις χρήματα;
Πόσα χρειάζεσαι;
Μόνο 100 εκατομμύρια γουόν.
Δεν σκόπευα να παίξω κι έφερα μόνο δέκα εκατομμύρια.
Εξάλλου δεν έχω τίποτα να κάνω το βράδυ.
Τότε, χρησιμοποίησε τα δέκα εκατομμύρια γουόν. Θεέ μου.
Πώς να παίξω με τόσα λίγα;
Δάνεισέ μου. Θα σου τα επιστρέψω όταν γυρίσω σπίτι.
Είσαι σκληρό καρύδι.
Εντάξει;
Φυσικά.
ΔΙΕΘΝΕΣ ΑΕΡΟΔΡΟΜΙΟ ΚΑΛΙΖ
Θεέ μου, πέρασα υπέροχα χάρη σ' εσένα.
Ευχαριστώ.
Την επόμενη φορά, να φέρεις και τη γυναίκα σου να περάσετε καλά.
Η γυναίκα μου είναι πολυάσχολη.
Αν γυρίσω, θα έρθω μόνος.
Θ' αφήσω εδώ την τσάντα του γκολφ.
Έλεγξες τα λεφτά που έστειλα;
Φυσικά και τα έλεγξα. Ευχαριστώ.
Αυτήν τη φορά πήρα εισιτήριο Α' θέσης.
Ωραία.
Είναι θέμα περηφάνιας.
-Φεύγω, λοιπόν. -Εντάξει.
-Καλό ταξίδι. -Τα λέμε την επόμενη φορά. Γεια.
-Γεια. -Θα σου τηλεφωνήσω.
Στάθηκε πολύ τυχερός.
Δεν περίμενα να ξανακερδίσει.
Πάμε να φάμε. Πεινάω. Τι θέλεις;
Στιγμιαία νουντλς;
-Βάλε και κέικ ρυζιού. -Αρκετά με τα κέικ ρυζιού!
Γεια σας, κυρία Κο.
Είμαι η διευθύντρια του ξενοδοχείου, η Κιμ Σοτζούνγκ.
Σας αρέσει το φαγητό;
-Ναι. -Θα θέλατε ποτό ή καφέ;
Όχι, ευχαριστώ.
Μάλιστα, κυρία.
Φέραμε φρέσκους αστακούς σήμερα. Θέλετε έναν;
Δεν τρώω οστρακοειδή.
Κυρία Κο.
Γεια σας.
Ήρθες να φας;
Ναι. Θα φάω μαζί της.
Τα έχετε;
Όχι, καθόλου.
Απλώς τυχαίνει να είμαστε ελεύθεροι την ίδια ώρα,
οπότε θα φάμε μαζί.
Επίσης, τα κανόνισα όλα μ' εκείνη την κοπέλα και την έστειλα πίσω.
Θέλετε να φάμε μαζί;
-Αν δεν σας πειράζει. -Φυσικά.
Νιώθω μοναξιά τελευταία.
Τότε, ας φάμε μαζί.
Ευχαριστούμε.
-Ευχαριστούμε για το φαγητό, κυρία Κο. -Ευχαριστούμε.
Είναι κι οι δικοί σου εδώ;
Όχι, μόνο εγώ είμαι εδώ.
Οι γονείς μου είναι στην Κορέα.
Τι δουλειά κάνουν;
Είναι και οι δύο δάσκαλοι σε λύκεια.
Η Σοτζούνγκ ήταν αεροσυνοδός.
Τώρα δουλεύει στο ξενοδοχείο.
Έχεις αγόρι;
Όχι ακόμα.
Γιατί όχι; Δείχνεις να είσαι δημοφιλής.
Μάλλον δεν έχω βρει ακόμα το κατάλληλο άτομο.
Τι λες γι' αυτόν; Είναι όμορφος κι έχει καλή δουλειά.
Εγώ;
Όχι. Κυρία Κο.
Δεν είναι για τα δόντια μου.
Είμαι θαυμάστριά σας, κυρία Κο.
Στην Κορέα, χρησιμοποιούσα μόνο καλλυντικά Παστέλα.
Η κρέμα ματιών είναι η καλύτερη.
Η καλύτερη στον κόσμο.
Η κυρία Κο έχει φοβερό μάτι.
Εμένα όλες αυτές οι κρέμες μού φαίνονται ολόιδιες.
Αλλά εκείνη και μόνο που τις πιάνει καταλαβαίνει ποια είναι ποια.
Μόνο αυτό κάνω.
Τι άλλο σου αρέσει να κάνεις;
Τίποτα ιδιαίτερο.
Δεν κάνω πολλά όταν δεν δουλεύω.
Μ' αρέσει να πίνω.
Δεν τζογάρεις;
Όχι.
-Δεν είμαι πολύ καλή. -Καλό αυτό.
Μπορείς να καταστρέψεις τη ζωή σου με μια λάθος κίνηση.
Έχω διαβάσει όλα τα άρθρα για εσάς.
Είστε το πρότυπό μου.
Ευχαριστώ.
Αν χρειαστείτε κάτι, τηλεφωνήστε μου.
Μπορούμε να πίνουμε παρέα.
Φυσικά.
Παρεμπιπτόντως, άκουσα ότι η κυρία Κο
πούλησε τα καλλυντικά Παστέλα σε μια ξένη εταιρεία για δύο τρις γουόν.
Πρέπει να έβγαλε πάνω από ένα τρις γουόν σε μετρητά, καθαρά.
Ένα τρις;
Να πάρει! Απίστευτο.
Τι άλλο ετοιμάζει η κυρία Κο;
Λοιπόν,
μου είπε ότι ετοιμάζει κάτι,
αλλά δεν ξέρω τι ακριβώς.
Ζήτησε από τον κύριο Τσα
να επενδύσει σε κάτι,
αλλά εκείνος δεν επενδύει σε πράγματα που δεν γνωρίζει.
Ξεκίνησε από τον πάτο και έφτασε στην κορυφή.
Εντυπωσιακό.
Είναι αυτόνομη γυναίκα.
Αυτοδημιούργητη.
Τι διάολο;
Είσαι σπαστικός.
Έλα εδώ.
Έλα.
Ξέρεις, η κυρία Κο,
η προσωπικότητά της
είναι πραγματικά μοναδική.
Είναι πολύ καχύποπτη για τα πάντα.
Θέλω να πω,
πιστεύει σοβαρά ότι όλοι θέλουν να κλέψουν τα λεφτά της.
Φυσικά και το πιστεύει, αν σκεφτείς ποια είναι.
Πάντως, νομίζω ότι σε συμπαθεί. Με ρώτησε πάλι για σένα σήμερα.
-Αλήθεια; -Ναι.
Τι σε ρώτησε;
Αν κοιμόμαστε μαζί.
Τι;
Αυτό ήθελε να μάθει;
Είδες; Αυτό λέω κι εγώ.
Παρεμπιπτόντως,
ισχύει η φήμη για εκείνη;
Ποια φήμη;
Το έκανες κι εσύ;
Όχι! Τρελάθηκες;
Έλα, πες την αλήθεια.
Θα σε συγχωρήσω.
Τι είναι αυτά που λες; Μην είσαι περίεργη.
Κάποιος καλεί.
Δικό μου είναι;
Όχι, το δικό μου.
Ποιος είναι;
-Ποιος είναι; -Κόφ' το.
ΤΖΟΥΝΓΚΠΑΛ
ΣΟΤΖΟΥΝΓΚ
ΚΑΛΩΣ ΗΡΘΑΤΕ ΕΠΙΘΕΩΡΗΤΗ Ο ΣΕΟΥΝΓΚΧΟΥΝ
Γεια σας.
Συγγνώμη. Άργησα λίγο.
Είμαι ο πρόξενος Τσο Γιουνκί από την πρεσβεία.
-Γεια σας, είμαι ο Ο Σεουνγκχούν. -Γεια σας.
Αλήθεια, γιατί αργήσατε τόσο;
-Νόμιζα ότι χάσατε την πτήση. -Αυτό που έγινε...
Η Υπηρεσία Μετανάστευσης δεν με άφηνε να φύγω.
Τους έβαλαν όλους στην αίθουσα αναμονής χωρίς κλιματισμό.
-Ήταν απαίσιο. Λυπάμαι. -Κατάλαβα.
-Ας πηγαίνουμε. -Φυσικά.
Κύριε Τσο, μπορώ να καπνίσω ένα τσιγάρο;
Φυσικά. Καπνίστε και στο αμάξι.
Εντάξει.
Θα σβήσω το τσιγάρο.
-Πίνω ακόμα... -Το πίνατε.
Συγγνώμη. Θα σας πάρω άλλο μετά.
-Μπορούσατε να το πετάξετε έξω. -Έχετε δίκιο. Συγγνώμη.
Δεν ήξεραν τι είναι το Γραφείο Κορέας, έτσι;
Θεέ μου.
Τους έδειξα τα έγγραφα αποστολής και την ταυτότητά μου, αλλά δεν ήξεραν τίποτα.
Δεν θα είχαν ιδέα. Έτυχε.
Πρώτη φορά στις Φιλιππίνες;
Ναι.
Έπρεπε να τους πείτε ότι ήρθατε για γκολφ.
Παρεμπιπτόντως, πόσων χρονών είστε;
Είστε μεγαλύτερός μου. Να μου μιλάτε στον ενικό.
Μπορούμε να το πάμε αργά.
Είσαι παντρεμένος;
Όχι ακόμα.
Έχεις κοπέλα;
Όχι ακόμα.
Φαίνεσαι καλό παιδί. Πώς και δεν έχεις κοπέλα;
Σ' αρέσει το γκολφ;
Όχι, δεν έχω παίξει ποτέ.
Καλό αυτό. Μπορείς να μάθεις γκολφ εδώ.
Εντάξει.
Αφού θα δουλεύεις μόνος σου, κανείς δεν θα σου λέει τι να κάνεις.
Το μέρος είναι τέλειο για γκολφ.
Κατάλαβα.
Υποτιτλισμός: Βερονίκη Κουλιούφα